Paralimpiese Spele - Wikipedia
Vlag van die Paralimpiese Spele sedert 2004
Paralimpiese Spele is die Olimpiese Spele vir atlete met liggaamlike gestremdhede, uitgesluit dowe en verstandelik gestremde persone. Vir dowes word die Dooflimpiese Spele georganiseer en die Spesiale Olimpiade word vir verstandelik gestremde persone georganiseer.
2 Paralimpiese Somerspele
3 Paralimpiese Winterspele
Portret van Ludwig Guttman op 'n Russiese posseël in 2013
Kenteken van die Paralimpiese Spele 1994–2004
Kenteken van die Paralimpiese Spele 1988–1994
Kenteken van die Paralimpiese Spele tot 1987
Die Paralimpiese atleet Oscar Pistorius
In 1948 organiseer Sir Ludwig Guttman 'n sportwedstryd in Engeland vir veterane uit die Tweede Wêreldoorlog met rugbeserings. Vier jaar later neem atlete uit Nederland ook aan die Spele deel en die internasionale byeenkoms wat tans die Paralimpiese Spele heet, word gebore.
In 1976 neem groepe met verskillende tipes gestremdhede aan die Spele in Toronto deel, en in dieselfde jaar word die eerste Paralimpiese Winterspele in Swede georganiseer.
Tans bestaan die Paralimpiese Spele vir atlete uit 6 verskillende groepe van gestremdhede. Die klem val op wat die atlete kan vermag, eerder as op hulle gestremdhede en waartoe hulle nie in staat is nie. Die aantal atlete wat deelneem het baie gegroei sedert die begin, van 400 atlete in Rome in 1960 tot 3195 tydens die Spele in Atlanta in 1996.
Die Paralimpiese Spele word altyd in dieselfde jaar as die Olimpiese Spele gehou en sedert 1988 word dit ook altyd op dieselfde perseel gehou. Sedert 2012 is die stad wat die Olimpiese Spele organiseer ook verplig om die Paralimpiese Spele te organiseer.
In 2018 is die Paralimpiese Winterspele in Pyeongchang, Suid-Korea, beslis. Die volgende Paralimpiese Somerspele sal in 2020 in Tokio, Japan, aangebied word.
Paralimpiese Somerspele[wysig | wysig bron]
Somerspele 1960 – Rome, Italië
Somerspele 1964 – Tokio, Japan
Somerspele 1968 – Tel Aviv, Israel
Somerspele 1972 – Heidelberg, Duitsland
Somerspele 1976 – Toronto, Kanada
Somerspele 1980 – Arnhem, Nederland
Somerspele 1984 – Stoke Mandeville, Verenigde Koninkryk & New York Stad, Verenigde State
Somerspele 1988 – Seoel, Suid-Korea
Somerspele 1992 – Barcelona, Spanje
Somerspele 1996 – Atlanta, Verenigde State
Somerspele 2000 – Sydney, Australië
Somerspele 2004 – Athene, Griekeland
Somerspele 2008 – Beijing, Volksrepubliek China
Somerspele 2012 – Londen, Verenigde Koninkryk
Somerspele 2016 – Rio de Janeiro, Brasilië
Somerspele 2020 – Tokio, Japan
Somerspele 2024 – Parys, Frankryk
Somerspele 2028 – Los Angeles, Verenigde State
Paralimpiese Winterspele[wysig | wysig bron]
Winterspele 1976 – Örnsköldsvik, Swede
Winterspele 1980 – Lake Placid, Verenigde State
Winterspele 1984 – Innsbruck, Oostenryk
Winterspele 1988 – Innsbruck, Oostenryk
Winterspele 1992 – Tignes-Albertville, Frankryk
Winterspele 1994 – Lillehammer, Noorweë
Winterspele 1998 – Nagano, Japan
Winterspele 2002 – Salt Lake City, Verenigde State
Winterspele 2006 – Turyn, Italië
Winterspele 2010 – Vancouver, Kanada
Winterspele 2014 – Sotsji, Rusland
Winterspele 2018 – Pyeongchang, Suid-Korea
Winterspele 2022 – Beijing, Volksrepubliek China
Winterspele 2026 – Milaan en Cortina d'Ampezzo, Italië
Trischa Zorn van die Verenigde State is die mees gedekoreerde Paralimpiër in die geskiedenis. Sy neem vanaf 1980 tot en met 2004 aan die swem vir visueel gestremde atlete deel. In totaal wen sy 55 medaljes, waarvan 41 goud.
Ragnhild Myklebust van Noorweë hou die rekord vir die meeste medaljes op die Paralimpiese Winterspele. Sy neem in 1988, 1992, 1994 en 2002 aan die ys-sleeresies, heg-en-steg-skiwedloop en tweekamp deel. In totaal wen sy 22 goue medaljes, 3 silwer medaljes en 2 brons.
↑ "Paralympics 2012: London to host 'first truly global Games'" (in Engels). BBC. Geargiveer vanaf die oorspronklike op 15 April 2020. Besoek op 18 Maart 2018.
Wikimedia Commons bevat media in verband met Paralimpiese Spele.
(en) Amptelike webwerf van die Internasionale Paralimpiese Komitee
(en) Versameling skakels Paralimpiese Spele
Ontsluit van "https://af.wikipedia.org/w/index.php?title=Paralimpiese_Spele&oldid=2212215"
Die bladsy is laas op 21 Junie 2020 om 07:29 bygewerk.